കോട്ടയത്ത് ഓട്ടോ ഡ്രൈവറെ കൊലപ്പെടുത്താന് ശ്രമം പ്രതിയെ പൊലീസ് കസ്റ്റഡിയിലെടുത്തു കോട്ടയം: കോട്ടയത്ത് ഓട്ടോ ഡ്രൈവറെ കൊലപ്പെടുത്താന് ശ്രമിച്ച പ്രതിയെ പൊലീസ് കസ്റ്റഡിയിലെടുത്തു. മെഡിക്കല് കോളജിനു സമീപം മുടിയൂര്ക്കര മെന്സ് ഹോസ്റ്റലിനടുത്ത് ഇന്നലെ രാത്രി 9.30നാണ് സംഭവം. ഓട്ടോ ഡ്രൈവറായ പൈക സ്വദേശി അഖിലിനെയാണ് കൊലപ്പെടുത്താന് ശ്രമിച്ചത്. മെഡിക്കല്കോളജ് ആശുപത്രിയില് ചികിത്സയിലുള്ള ഭാര്യയെ കാണുന്നതിന് പോവുകയാണെന്നു തെറ്റിദ്ധരിപ്പിച്ച് ഓട്ടംവിളിച്ച് ആളൊഴിഞ്ഞ സ്ഥലത്തെത്തിയപ്പോഴാണ് അഖിലിനെ കൊലപ്പെടുത്താന് ശ്രമിക്കുകയായിരുന്നു. കാഞ്ഞിരപ്പള്ളി സ്വദേശിയായ യുവാവാണ് പൊലീസിന്റെ പിടിയിലായത്. അഖില് ഓടിരക്ഷപ്പെട്ടതോടെ യുവാവ് ഓട്ടോറിക്ഷ കത്തിച്ചു. ഇയാളെ ഗാന്ധിനഗര് പൊലീസ് കസ്റ്റഡിയിലെടുത്തു. ഓട്ടോ നിര്ത്തി പുറത്തേക്ക് ഓടിയ അഖില് സമീപത്തെ കടയില് വിവരം പറയുകയും പൊലീസിനെ അറിയിക്കുകയുമായിരുന്നു. ഇതിനിടെ യുവാവ് ഓട്ടോറിക്ഷ കത്തിച്ചു. പൊലീസ് കസ്റ്റഡിയിലെടുത്ത യുവാവിന് പൊള്ളലേറ്റതായി കണ്ടതിനാല് മെഡിക്കല് കോളജ് ആശുപത്രിയില് പ്രവേശിപ്പിച്ചു. The post കോട്ടയത്ത് ഓട്ടോ ഡ്രൈവറെ കൊലപ്പെടുത്താന് ശ്രമം പ്രതിയെ പൊലീസ് കസ്റ്റഡിയിലെടുത്തു first appeared on MalayalamExpressOnline.